British Airways

British Airways (BA) sú britský národný letecký dopravca so sídlom v Londýne v Anglicku. Spoločnosť má hlavné základne na londýnskych letiskách Heathrow a Gatwick. V januári 2011 sa British Airways zlúčili so spoločnosťou Iberia, čím vytvorili International Airlines Group, holdingovú spoločnosť registrovanú v Madride v Španielsku. 

British Airways vznikli v roku 1974 potom, čo britská vláda zriadila British Airways Board na riadenie dvoch znárodnených leteckých spoločností British Overseas Airways Corporation a British European Airways a dvoch regionálnych dopravcov Cambrian Airways z Cardiffu a Northeast Airlines z Newcastle upon Tyne. Dňa 31. marca 1974 sa všetci štyria dopravcovia zlúčili do spoločnosti British Airways. Po takmer 13 rokoch pôsobenia ako štátnej spoločnosti boli British Airways vo februári 1987 privatizované v rámci širšieho privatizačného plánu konzervatívnej vlády. V tom istom roku British Airways expandovali prostredníctvom akvizície British Caledonian, v roku 1992 Dan-Air a British Midland International v roku 2012. British Airways sú už dlhý čas považované za národný symbol Spojeného kráľovstva ako svetovej mocnosti, pričom dodnes lietajú do niektorých krajín, ktoré boli v minulosti súčasťou, resp. pod vplyvom Britského impéria.

British Airways sú tiež zakladajúcim členom aliancie leteckých spoločností Oneworld, ktorú založili spoločne s American Airlines, Cathay Pacific, Qantas a Canadian Airlines, ktoré sa v roku 2001 zlúčili s Air Canada.

Destinácie 
British Airways v súčasnosti lietajú do 183 pravidelných a sezónnych destinácií v Európe, Ázii, Afrike, Severnej a Južnej Amerike a Austrálii.

Codeshare 
British Airways majú tzv. codeshare dohodu a v súčasnosti prevádzkujú spoločné lety so spoločnosťami:

Aliancia 
British Airways sú zakladajúcim členom aliancie leteckých spoločností Oneworld.

Flotila 

Do konca deväťdesiatych rokov 20. storočia bola letecká spoločnosť British Airways hlavným zákazníkom spoločnosti Boeing Commercial Airplanes, ktorá je súčasťou The Boeing Company. Bolo to však vždy predmetom sporov a kontroverzií, pretože pre Spojené kráľovstvo, ako spoluzakladateľa a spoluvlastníka konkurenčnej spoločnosti Airbus, by bolo prirodzené ak by zakúpili jej lietadlá. V 90. rokoch preto British Airways zadala veľkú objednávku na lietadlá série Airbus A320, ktoré mali postupne nahradiť Boeingy 737. Dnes spoločnosť spolupracuje s Airbusom aj Boeingom.

Súčasná flotila 
Flotila British Airways pozostávala v apríli 2022 z nasledujúcich lietadiel:

Referencie

Iné projekty

Externé odkazy 
 Oficiálna stránka

Zdroj 

Letecké spoločnosti Spojeného kráľovstva
Podniky založené v 1974